หุ้นสหรัฐปิดร่วง/น้ำมันลง/ทองบวก
ดาวโจนส์ปิดร่วง 620.74 จุด ตลาดผิดหวังวัคซีนจอห์นสัน,กังวลปั่นหุ้น GameStop ด้านราคาน้ำมันลง14 เซนต์ ขณะที่ทองคำเพิ่มขึ้น 9.1 ดอลลาร์
30 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 29,982.62 จุด ร่วงลง 620.74 จุด หรือ -2.03%, ดัชนี เอสแอนด์พี 500 ปิดที่ 3,714.24 จุด ร่วงลง 73.14 จุด หรือ -1.93% และดัชนี แนสแดค ปิดที่ 13,070.69 จุด ร่วงลง 266.46 จุด หรือ -2.00%
ดัชนีดาวโจนส์ตลาดหุ้นนิวยอร์กปิดร่วงลงกว่า 600 จุดเมื่อวันที่ 29 ม.ค. ตลาดถูกกดดันจากรายงานผลการทดลองประสิทธิภาพวัคซีนต้านโรคโควิด-19 ที่น่าผิดหวังจากบริษัทจอห์นสัน แอนด์ จอห์นสัน (J&amp;J) และภาวะผันผวนในตลาดที่เกิดจากการปั่นหุ้น GameStop ซึ่งเป็นหุ้นร้านจำหน่ายวิดีโอเกมชื่อดังในสหรัฐ
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบ ส่งมอบเดือนมี.ค. ลดลง 14 เซนต์ หรือ 0.3% ปิดที่ 52.20 ดอลลาร์/บาร์เรล ด้าน สัญญาน้ำมันดิบเบรนท์ (BRENT) ส่งมอบเดือนมี.ค. เพิ่มขึ้น 35 เซนต์ หรือ 0.6% ปิดที่ 55.88 ดอลลาร์/บาร์เรล
ราคาทองคำตลาดโคเม็กซ์ งวดส่งมอบ เดือนเม.ย. เพิ่มขึ้น 9.1 ดอลลาร์ หรือ 0.49%